Француская катэдра

Францу́ская ка́тэдра (па-нямецку: Französischer Dom) — распаўсюджаная назва францускай Рэфарматарскай царквы Фрыдрыхштату (па-нямецку: Französische Friedrichstadtkirche), разьмешчанай у бэрлінскім раёне Мітэ, на пляцы Жандармэнмаркт насупраць Нямецкай катэдры, адна з славутасьцяў гораду. Будынак называецца катэдрай, хаця тут ніколі не знаходзілася эпіскапская катэдра. Люі Каяр і Абрагам Кеснэ пабудавалі першыя часткі царквы паміж 1701 і 1705 гадамі дзеля супольнасьці гугенотаў. У гэты час гугеноты складалі каля 25 адстокаў гарадзкога насельніцтва. Француская катэдра была створаная па ўзоры разбуранага гугеноцкага храму ў Сэн-Марыс, блізу Парыжу. У 1785 годзе Карл фон Гонтард зьмяніў царкву і пабудаваў прылеглую купалавую вежу, якая ў выніку дала царкве назву. Тэхнічна вежа ня ёсьць часткай царквы, і абодва будынкі маюць розных уладальнікаў. Вежа была пабудаваная дзеля ўпрыгожваньня ансамблю Жандармэнмаркту з ініцыятывы Фрыдрыха Вялікага. Нямецкая катэдра, аднак, на другім баку Жандармэнмаркта, складаецца з будынка царквы і вежы як адзінае цэлае. Крыніцы Вонкавыя спасылкі Афіцыйны сайт.